Купэ (вагон)

Купэ (вагон другога класа) — адзін з тыпаў пасажырскіх вагонаў. Ён камфортнейшы за плацкартны вагон, але менш камфортны, чым СВ або люкс.

 Характарыстыка 
міні|Калідор купэйнага вагона
міні|Чатырохмясцовае купэ купэйнага вагона
У купэйным вагоне, як і ў вагоне тыпу СВ, размешчана дзевяць ці дзесяць (як у пасажырскіх вагонах вытворчасці Крукаўскага вагонабудаўнічага завода) купэ. Але, у адрозненне ад вагона тыпу СВ, ва ўсіх купэ купэйнага вагона маецца па чатыры спальныя месцы. Важнай адметнай асаблівасцю купэйнага вагона (якая падвышае яго камфартабельнасць) з'яўляецца тое, што, у адрозненне ад плацкартных вагонаў, у купэйным вагоне прастора кожнага купэ ізаляваная ад агульнага праходу (праходу, які ідзе праз увесь вагон) глухой перагародкай, забяспечанай дзверцамі. Акрамя таго, паколькі ў купэйным вагоне адсутнічаюць бакавыя месцы (а шырыня агульнага праходу застаецца нязменнай) — даўжыня спальных месцаў у купэйным вагоне крыху большая за даўжыню небаковых спальных месцаў у плацкартным вагоне.
У большасці такіх вагонаў ёсць кандыцыянеры. Верхнія месцы ў вагонах-купэ (цотныя) на цягніках Расійскіх чыгунак з 15 кастрычніка 2010 г. па 1 красавіка 2011 г. прадаваліся са зніжкай 50 % ад кошту ніжніхПресс-релиз ОАО «РЖД» от 18.02.2011. Такія вагоны, у адрозненне ад плацкартных і СВ, ёсць у кожным пасажырскім цягніку.

 Аварыйныя выхады 
Аварыйныя выхады ў большасці выпадкаў знаходзяцца ў 3-м і 6-м купэ вагона і ўяўляюць сабой вокны, не прызначаныя для свабоднага адкрыцця, мэтай якога можа служыць праветрыванне купэйнага памяшкання. Падобная схема размяшчэння аварыйных вокнаў распаўсюджваецца на ўсе тыпы вагонаў РЖД. Аднак варта ўлічыць, што ў вагонах, абсталяваных сістэмай кандыцыянавання, першапачаткова могуць быць устаноўлены вокны, не прызначаныя для адкрыцця.

 Гл. таксама 
 Плацкартны вагон
 Спальны вагон

Катэгорыя:Пасажырскія вагоны